KDO BO REŠIL SVET?

Dnevna soba. Na desni strani fantek sedi na sedežni in gleda televizijo, na levi strani mama lika.

FANTEK (Navdušeno.): Ha! Ubil ga je! Še enega! Poglej, kako je padel po tleh! Pa kako je krvav! (Vstane.) Grem po vodno pištolo, da jih bomo hitreje pobili.

MAMA (Začudeno.): Ja, kaj pa počenjaš? Čemu tako vpitje in veselje?

FANTEK (Veselo hiti mimo.): Grem po svojo pištolico, moram pomagati svoji ekipi, da jih hitreje pobijemo.

MAMA (Ga zaustavi, strogo.): A ti pokažem pravo vojno? (Odvede ga nazaj k televiziji, prestavi na poročila.) Sedaj boš lahko videl, kako se ljudje v vojni zares počutijo, kje spijo, kako trpijo!

FANTEK (Gleda, ni mu všeč.): To je strašno, mami, ne želim več!

MAMA (Nepopustljiva.) A tega pa ne bi gledal? Kaj ti pa ni všeč?

FANTEK (Žalostno.): Otroci spijo na tleh, hiše gorijo, nočem več tega gledati … strah me je!

MAMA (Prijazno.): No, no, v redu je. Hotela sem samo, da veš, da vojna ne more biti zabava.

FANTEK (Žalostno.): Mami, kaj pa če bo vojna tudi pri nas?

MAMA (Prijazno.): Upam, da ne bo. Menda bodo voditelji držav toliko pametni, da ne bodo dovolili nobene vojne več.

FANTEK (Se razvedri.): Veš, mami, ko bom jaz velik, bom nastopil na televiziji in bom vsem povedal, kako je svet lepši brez nasilja! In mogoče bom jaz tisti, ki bom rešil svet!

Enej in Hana Omanovič, 5. a